Հանդիսավոր բացման արարողության ժամանակ ելույթ են ունեցել բնապահպանության նախարարի տեղակալ Գնել Սանոսյանը, Գեղարքունիքի մարզպետ Իշխան Սաղաթելյանը, «Սևան» ազգային պարկի տնօրեն Վահե Գուլանյանը։ Բանախոսները, շնորհավորելով ներկաներին լողաշրջանի բացման կապակցությամբ, քաղաքացիներին կոչ են արել իրենց հանգիստը կազմակերպել Սևանա լճի հանրային լողափերում, որոնք ապահովված են անհրաժեշտ բոլոր ծառայություններով և հորդորել պահպանել անվտանգության կանոնները ինչպես նաև շրջապատի մաքրությունը։